Genver

Miz kentañ ar bloaz en deiziadur gregorian eo miz Genver, skrivet Genveur a-wechoù. 
 Deizioù ar miz 
 Ar 1 eo an deiz ma vez hetet ar Bloavezh Mat. 
 Ar 6 eo Gouel ar Rouaned en Iliz katolik roman. Devezh ar profoù eo er bed spagnolek.
 Krennlavaroù 
« Deiz gouel sant Adrien / E trec'h al laou war ar c'hwen »Adrian : 09/01.
« Genver a garg ar foz, C'hwevrer e zalc'h kloz »Kloz : skornet an dour.
« Genverig a lavar / Ez eus vi gant ar yar »
« Gwell eo gwelet ki en kounnar / Evit heol e miz Genvar »
« Hanter Genver un eur a hed / Da c'houel Chandelour div abred »
« Hanter Genver div eur deiz, / D'ar Chantelour teir ne vez. »Jules Gros, Le Trésor du Breton parlé, levrenn 3, Librairie Bretonne Giraudon, Barr-Heol, 1974, p. 321. ; "ar Chantelour" : Gouel Maria ar Gouloù : d'an 2 a viz C'hwevrer en Iliz katolik roman.
« Miz Genver / Kalet pe dener »
« Miz Genver e hal ar saout hag e tozv ar yer »
« Miz Genver e tozv an enez hag e hal an dañvadez »
« Miz Genver, hiziv evel kent / A ziskouez eo hir e zent »E zent : an nadozioù skorn a vez ouzh lezoù an toennoù.
« Ne vo ket leun ar solier / Mar bez heol tomm da viz Genver »
« Pa vez tremenet dent Genver / E vez diskouloc'h an amzer »Diskouloc'h : klouaroc'h.
« Pa vez kurun e miz Genver / E vez kurun bep miz. »

 Anv-tud 
Un anv-bihan hag un anv-tiegezh eo Genver ivez.

Tud miz Genver
Jorj Kadoudal, bet ganet d'ar 1añ a viz Genver 1771.

 Pennadoù kar 
‎
 Gennaro, anv-bihan italianek
 Januária, anv-bihan portugalek

Notennoù ha daveennoù

Rummad:Mizioù